Obchodná akadémia (Topoľčany, Inovecká 2041)

Obchodná akadémia  Topoľčany je stredná odborná škola zameraná na vyučovanie odborných ekonomických predmetov a cestovného ruchu.

História  
Prvé zmienky o Obchodnej akadémii v Topoľčanoch (Strednej odbornej školy pre študujúcich popri zamestnaní v Topoľčanoch) registrujeme od  roku 1963. Prvým riaditeľom bol Ing. Ladislav Daňo a tajomníčkou školy bola pani Mária Škriputová. 

V roku 1968 podľa zriaďovacej listiny vznikla z menovanej školy Stredná ekonomická škola v Topoľčanoch, odbor ekonomika služieb. 

V roku 1962 sa stal riaditeľom školy Ing. Jozef  Žaťko. V roku 1990 dostáva škola oficiálny názov OBCHODNÁ AKADÉMIA. Mala 16 tried, 2 učebne strojopisu, 2 jazykové učebne, kabinety, telocvičňu a knižnicu. A od roku 1991 do roku 1997  je riaditeľkou školy Ing. Kvetoslava Kyselová.

Od roku 1997
kedy sa stáva riaditeľkou Ing. Beáta Gunišová  prechádza škola rozsiahlou rekonštrukciou: 	
	športového areálu a výstavba
	vybudovanie posilňovne a telocvične
	vybudovanie školskej jedálne
	vybudovanie odborných učební pre cudzie jazyky , ktoré sú vybavené prostriedkami IKT pre každého žiaka 
	odborné učebne pre vyučovanie informatiky  a výpočtovej techniky 
	odborné učebne pre ekonomické cvičenia, administratívu a korešpondenciu 
	modernizácia školy:	
	zateplenie budovy
	výmena drevených okien za plastové
	rekonštrukcia plynovej kotolne
	sociálnych zariadení
	zriadenie učebne cudzích jazykov na výučbu v hladine Alfa pomocou psychowolkmenov
	začatie integrovaného vyučovania cudzích jazykov metódou CLIL
	zriadenie novej učebne cudzích jazykov „Jazykové laboratórium“ z projektu Otvorená škola, vybavenie výpočtovou technikou na vyučovanie metódou ON-LINE pomocou IKT.
	 Projekt MŠ SR „digitalizácia školstva“ – vybavenie školy multimediálnou učebňou

V súčasnosti je na OA v Topoľčanoch 18 tried. Z toho je 17 tried otvorených  pre štvorročné denné štúdium odboru  6317 6 obchodná akadémia a jedna trieda s odborom 6324 6  cestovný ruch.

Externé odkazy
oficiálna webová stránka školy

Obchodné akadémie na Slovensku
Školy v Topoľčanoch